УЛАДЗІМІР Карызна, Васіль Раінчык, Наталля Міхайлава, Ірына Дарафеева... Стол, за якім уладкаваліся вядомыя ў музычных колах асобы, ледзьве не штурмам узялі выканаўцы прафесійных і аматарскіх калектываў. “Васіль Пятровіч, Уладзімір Іванавіч, пакіньце, калі ласка, аўтограф!” Праект Белрадыё, які сабраў на адной пляцоўцы розных па прафесіі — ад ваенных да звычайных школьнікаў, — у сваім родзе ўнікальны. Заяўкі, толькі ўявіце, даслалі каля тысячы семісот чалавек! Да таго ж сама ідэя — выканаць своеасаблівую кавер-версію гімна — цікавая прапанова.